|  |
| --- |
|  |
|  |

04.07.2019 // juli 2106

|  |
| --- |
| ÚtbjóðingarskrivLastbilur 5.5 T |

Ver. 04.07.2019

# *Lastbilur 5.5T* – Áheitan um at geva tilboð

Landsverk ynskir at keypa 2 arbeiðslastbilar til at loysa verandi bilar hjá Landsverk av.

*Landsverk* heitur hervið á tykkara fyritøku at geva tilboð uppá gera omanfyristandandi uppgávu.

Útboðið verður framt sum eitt:

* Alment útboð sambært rundskrivið um keyp av vørum og tænastum nr. 9000 frá 1. Juli 2016.

## Útboðstilfarið

Útboðstilfarið er sammansett av:

* Hesum útboðsbrævi dagfest tann 04.07.2019
* Fylgiskjal A - Tilboðslisti dagfest tann 04.07.2019
* Fylgiskjal B - Treytir Lastbilar 5.5T dagfest tann 04.07.2019
* Trú- og heiður váttan um falna skuld til tað almenna (Frymil hjá Landsverk)

Útboðstilfarið er atkomuligt gjøgnum talgilda samskiftispallin hjá Ordragevara á:

[**https://www.ibinder.com/External/EnquiryLink.aspx?id=dvpgcujamc**](https://www.ibinder.com/External/EnquiryLink.aspx?id=dvpgcujamc)

Tað er gjørligt hjá brúkarum av iBinder at tilluta loyvi til at síggja útboð gjøgnum iBinder. Vegleiðing er eisini at finna á [www.iBinder.com](http://www.iBinder.com).

Spurningar og support til samskiftispallin iBinder kunnu vendast til:

|  |  |
| --- | --- |
|  | Helgi Johannesentelefon 290 873teldupost hejo@lv.fo |

## Tilboðsfreist og innlatingar adressa

Tilboð skulu latast inn talgilt gjøgnum samskiftispallin hjá Ordragevara, sum er iBinder.

Innlating av tilboðum fer fram við at uppsenda samlað tilboð til skiljiblað “Tilboð”, inni í samskftispallinum iBinder.

Vísast skal til vegleiðingina á heimasíðuni hjá iBinder: <https://www.ibinder.com/pub/dk/filmklip.aspx> undir “Digitalt udbud”.

Tilboð skulu handast í síni heild í seinasta lagi:

mikudagin 17. juli 2019 kl. 13:00

Kunnandi verður freistin eisini ásett í iBinder.

Tilboð sum koma inn eftir hesa freist verða ikki tikin við til metingar.

## Opnan av tilboðum

Tilboð verða latin upp á iBinder klokkan 13:00, har tilboðsprísir og fyrivarni verða kunngjørd á iBinder beint eftir licitatiónina, eina sokalla talgilda licitatión.

## Spurningar

Spurningar skulu setast á føroyskum og í iBinder undir skiljiblað “Spurningar og svar”. Spurningar skulu setast í seinasta lagi **mánadagin 15. juli 2019**. Spurningar verða svaraðir skrivliga og dulnevndir. Svar verða atkomulig fyri allar tilboðsgevarar á iBinder í seinasta lagi mikudagin 16. juli kl. 17:00.

## Tillutarnartreyt

Tillutanartreytin er besta lutfall millum prís og góðsku við hesum vektaðu Tillutanartreytum:

1. **Kostnað 50 %**
2. **Lastbilur góðska 10 %**
3. **Roynd av lastbili 40 %**

**Viðv. 1**. Við undir tillutarnartreytini kostnað skal skiljast tilboðið við tí lægsta prísinum.

Tillutarnartreytin kostnað verður mett út frá tí samlaða tilboðnum hjá tilboðsgevaranum, sum skrivað á samlipostin á framsíðuni á tilboðslistanum.

**Viðv. 2.** Við tillutarnartreytini Lastbiluir góðska skal skiljast, at keypari skal greiða frá hvussu tann bodni lastbilurin í mun til styrki og orku av Lastbilinum, komfort inni í kabinuni, arbeiðsumhvørvi í og uttanfyri Lastbilin og koyrieginleikar hjá Lastbilinum er væl egnaðar til viðlíkahaldsarbeiðið, t.e. saltan av vegi, arbeiðið í tunnlum v.m. í føroyskum maritimum umhvørvi.

Í metingini verður dentur lagdur á góðskuni á tí bodna Lastbilinum og í hvønn mun tilboðið í sínari lýsing:

* Livur upp til bestu góðsku í mun til styrki og orku, komfort inni í Lastbilinum.
* Eisini verður serligur dentur lagdur á arbeiðsumhvørvið í og rundanum Lastbilin, serliga tá talan er um at arbeiðsumhvørvið ofta kann verða myrkt.
* Víðari verður eisini serligur dentur lagdur á hvussu koyrieginleikarnir verða lýstir, tað er serliga positivt um tilboðið leggur dentin á brúkaravinarliga nýtslu.
* Endaliga verður serligur dentur lagdur á í hvønn mun Lastbilirun er egnaður til tað føroyska maritima umhvørvið, sum er serliga merkt av salti og regni. Tað verður mett positivt um tilboðið greiður frá hvussu bodni Lastbilurin er hugsaður viðgjørdur móti slíkum.

Svar til tilutarnartreytina eigur at rúmast á 2 A4 síðum við frágreiðingum og vísast eigur at vera til í mesta lagi 4 tilvísingar har slíkur Lastbilur er veittar til føroyskar fyritøkur. Tilboðsgevarin eigur at leggja seg eftir, at svara hvørjari undirtillutarnartreyt ítøkiligt gjarna við serstøkum punkti.

Tillutarnartreytin verður mett út frá tí samlaða tilboðnum hjá tilboðsgevaranum.

**Viðv. 3**. Við tillutarnartreytini Roynd av Lastbilinum, skal skiljast at keyparin ynskir at royna bodnu lastbilarnar áðrenn endalig avgerð verður tikin.

Í metingini verður dentur lagdur á somu viðurskiftir, sum tillutarnartreyt 2, við tí sannroynd at staðfesta um lýsta tilboðið eisini samsvarar við tær faktisku royndirnar av tí ítøkiliga lastbilinum.

Tillutarnartreytin verður mett eftir einari roynd av ítøkiliga lastbilinum.

Eftir tilboðsfreistina í pkt. 2 í hesum útboðsbrævið vendir Landverk seg til tilboðsgevarar í samband við roynd av bili. Tað verður mett sum positivt um bilurin, ið skal roynast eisini er sama sum tilboðið. Tó er eisini møguleiki fyri at sýna fram líknandi vil, sum tann í tí skrivaða tilboðnum.

## Meting av tilboðið

Tilboðini verða mett út frá einum prísmyndli við denti á omanfyristandandi kriterium.

Prísurin er tann samlaði tilboðsprísurin, sum skrivað í framsíðuni á tilboðslistanum. Boð undir kr. 1.200.000,- ikki íroknað mvg fáa stigini 10.

Góðskutreytirnar verða mettar eftir einum metingarstiga frá 0-10, har 0 verður givið har tilboðið ringast lúkar ítøkiliga treytina og 10 verður givið fyri bestu møguligu lúkan av ítøkiligu treytini.

Stig fyri góðskutreytina verða umroknað til ein metingarprísur fyri góðskutreytirnar. Umrokning av stigum fer fram við at taka meðalprísin av móttiknu tilboðum og býta hetta við stigan (10).

Tilboðsprísurin og góðskumetingarprísirnir verða faldaðir við ásetta vekting í prosentum.

Komið verður fram til endaliga metingarprís við at leggja saman vektaða tilboðsprísin og góðskuprísin.

Tilboðið við tí samlaða lægsta endaliga vektaða metingarprísinum fær tilluta uppgávuna.

## Fyrivarni/Alternativ tilboð

*Tilboð við fyrivarni kunnu verða í vanda fyri at vera havnað.*

*Alternativ tilboð verða ikki tikin við í tilboðsmetingina.*

## Freist ið tilboð stendur við

Tilboð skal standa við í 60 arbeiðsdagar frá at tilboðsfreistin er farin.

Kunning um avgerð um tillutan ber ikki í sær at tilboðsgevari er frítikin frá sínum tilboðið.

## Krøv til tilboðið

Tilboðið skal latast inn á føroyskum.

Tilboðið skal lúka tey krøvini, sum tey standa í útboðstilfarinum á iBinder.

Velur tilboðsgevarin at nýta excel fíluna til tilboðslista, fer hendan nýtslan fram við egnari ábyrgd. Landsverk kann millum annað ikki ábyrgdast fyri møguligar feil samanleggingar í fíluni.

Um tilboðsgevarin er eitt samstarv millum fleiri búskaparligar partar, so sum eitt samtak, so skal hvør einstakur luttakari skriva undir eina trú- og heiður váttan um skuld til tað almenna.

Um tilboðið ikki lúkar omanfyristandandi krøv, kann tað í síni heild verða mett sum ikki at lúka tær treytir, sum standa í útboðstilfarinum.

Vit síggja fram til at fáa tykkara tilboð.

Vinarliga

Atli Olsen

Goymsluleiðari